Document ID: /fineweb-2-swissfilter-quality_10-filterrobots/filtered/02038.jsonl.gz/3670

La Banca gronda UBS ha pudì augmentar ses gudogn il terz quartal da quest onn. Sut il stritg ha la banca svizra gudagnà 2,3 milliardas francs. In plus da 8,9%, cumpareglià cun il medem temp da l'onn avant.
Tenor la banca è il resultat da quest onn il meglier dapi l'emprim quartal dal 2015. Sch'ins resguardia ch'i sa tractia dentant dal terz quartal, che saja normalmain il pli flaivel, saja il resultat perfin il meglier dapi il 2007. La raschun per questas cifras positivas sajan tranter auter las bunas cundiziuns sin il martgà. Las spetgas dals analists, èn vegnidas surpassadas cleramain.
Ord l'archiv:
Gia l'onn 2020 ha la banca gronda serrà giu cun in grond gudogn.